recursal/SuperWikiNEXT-32B huggingface dataset:
**Haec pagina nondum stipula est.** Oportet intra sex menses corrigatur. Etiam in minimis apud Vicipaediam paginis necesse est contineantur:  

**Titulus** in primo exordio typis crassioribus repetitus  

**Comprehensio** (200 vel plurium litterarum) quae rem apte describat  

**Nexus extra-Vicipaedianus** (sive et fons bibliographicus) qui et titulum et rem ipsam satis corroboret  

**Nexus interni** caerulei ex hac pagina et in hanc paginam ducentes; **categoriae** caeruleae (quibus absentibus formula {{Dubcat}} ponatur); **pagina annexa apud Wikidata** (aut formula {{Nexus absunt}})  

**Cetera hac encyclopaedia digna**, velut descriptio (explicationes, historica, exempla); imago necnon titulus suffixus; ceteri nexus externi siqui utiles sint; bibliographia.

→ Interpretationes vernaculae

Solita machina lavatoria recens qua fronte imponis.
**Machina** (**linteorum**) **lavatoria**, **machina linteorum lavatoria**, vel **machina linteis lavandis**, est machina ad lavandaria lavare adhibita, sicut vestis et sabanum.

Nexus interni
-------------

* Machina siccatoria volubilis

Notae
-----

1. 1 2 3  Ebbe Vilborg, *Norstedts svensk-latinska ordbok*, editio secunda, 2009.
2. ↑  Reijo Pitkäranta, *Suomi-latina-suomi-sanakirja: Lexicon Finnico-Latino-Finnicum* (Helsinki 2002).

Nexus externi
-------------


|  |  |
| --- | --- |
|  | **Vicimedia Communia** plura habent quae ad **machinam lavatoriam** spectant. |
*Vide etiam paginam discretivam:* Saponaria (discretiva)


Wikidata Grumentum (Basilicata)
Res apud Vicidata repertae:
*Civitas*: Italia  
*Locus*: 40°17′2″N 15°53′23″E  
*Numerus incolarum*: 1 694  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Provincia Potentina  

**Geographia**

*Superficies*: 66.65 chiliometrum quadratum  
*Territoria finitima*: Marsicum Vetus, Castrum Montis Murri, Sarcula, Terra Motola, Moliternum, Spinosum, Vibianum, Mons Sanus ad Marcellinum  

**Tabula aut despectus**

Grumentum (Basilicata): situsGrumentum (Basilicata): situs
Grumentum (Basilicata)
**Grumentum** (alia nomina: *Grumentum Novum*, *Pumentum*, *Saponaria*, *Saponaria Grumentina*) (Italiane: *Grumento Nova*) est oppidum Italiae et municipium, circiter 1 740 incolarum, in Regione Lucania et in Provincia Potentina situm. Incolae *Grumentini* appellantur.

### Sententia

Sententia municipalis est: *Illa ego quae alatis nitebar turris olim*.

Historia
--------

* Grumentum (urbs antiqua)

Clari cives
-----------

### Nati

* Ocellus Lucanus
* Aurora Sanseverino
* Bonifacius Petrone
* Amatus Danio
* Franciscus Pricolo

### Mortui

* Laverius martyr

Aedificia egregia
-----------------

* Ecclesia Mater S. Antonini Episcopi et Martyris.

Ecclesia Catholica Romana
-------------------------

Grumentum fuit sedes episcopalis Ecclesiae Catholicae Romanae et hodie Sedes Titularis Ecclesiae Catholicae Romanae. Nomen sedis episcopalis Dioecesis Grumentina est. Hodie municipium ad Archidioecesem Potentinam-Muranam-Marsicensem pertinet.

Fractiones, vici et loci in municipio
-------------------------------------

### Fractiones

*Bacino Pertusillo*.

Municipia finitima
------------------

* Marsicum Vetus
* Moliternum
* Mons Murrus
* Sarconium
* Spinusium
* Tramutula
* Videianum

Nexus interni
-------------

* Lucaniam (regio)
* Provinciam Potentinam
* Potentiam (urbs)
* Municipium Italiae

Nexus externi
-------------

* Situs publicus


|  |  |
| --- | --- |
|  | **Vicimedia Communia** plura habent quae ad **Grumentum** spectant. |

Pinacotheca
-----------

* Collocatio finium Municipii in Provincia Potentina.Collocatio finium Municipii in Provincia Potentina.
* Despectus in Vallem Grumentinam.Despectus in Vallem Grumentinam.

Notae
-----

1. 1 2  *Il mondo antico, moderno, e novissimo*, Tomo primo
2. 1 2 3  "Dioecesis Grumentina" e *The Hierarchy of the Catholic Church* (situs a Davide M. Cheney elaboratus) **(Anglice)**}
3. 1 2 3  R. Ambrogio, *Nomi d'Italia. Origine e significato dei nomi geografici e di tutti i comuni* (Novariae: Istituto Geografico De Agostini, 2009)
4. ↑  F. Sacco, *Dizionario geografico-istorico-fisico del Regno di Napoli* (Neapolis: Vincenzo Flauto, 1796) (I) (II) (III) (IV)}
Sectiones conicae: parabola (1), circulus et ellipsis (2) et hyperbola
Imago graphi parabolae
**Parabola** (a Graeca παραβολή 'collatio, iuxta positio') est sectio inter planum et conum sive sectio conica.

Aequationes
-----------

Aequato canonica in systemate orthogonale est:
{\displaystyle ~\textstyle y^{2}=2px}

Aequatio quadrata {\displaystyle ~y=ax^{2}+bx+c}, {\displaystyle ~a\neq 0} atque parabola est et graphice imaginatur eadem parabola {\displaystyle ~y=ax^{2}}, et habet verticem non in principio coordinatarum, sed in puncto {\displaystyle ~A}, coordinatae cujus calculantur a formulis:

{\displaystyle ~x\_{A}=-{\frac {b}{2a}},\;y\_{A}=:-{\frac {D}{4a}}}
### Calculatio coefficientorum aequationis quadrati

Si ad aequationem {\displaystyle ~y=ax^{2}+bx+c} scimus coordinatas trium varium punctorum graphici {\displaystyle ~(x\_{1};y\_{1})}, {\displaystyle ~(x\_{2};y\_{2})}, {\displaystyle ~(x\_{3};y\_{3})}, possumus invenire coefficientes nexo modo:

{\displaystyle ~a={\frac {y\_{3}-{\frac {x\_{3}(y\_{2}-y\_{1})+x\_{2}y\_{1}-x\_{1}y\_{2}}{x\_{2}-x\_{1}}}}{x\_{3}(x\_{3}-x\_{1}-x\_{2})+x\_{1}x\_{2}}},b={\frac {y\_{2}-y\_{1}}{x\_{2}-x\_{1}}}-a(x\_{1}+x\_{2}),c={\frac {x\_{2}y\_{1}-x\_{1}y\_{2}}{x\_{2}-x\_{1}}}+ax\_{1}x\_{2}}

Nota
----

1. ↑  Archimedis Opera (1544), p. 142: "Archimedis quadratura parabolae, id est portionis contentae a linea recta et sectione rectanguli coni." Verba citata in *Oxford English Dictionary* s.v. "parabola."

Nexus interni
-------------

* Functio quadratica
Wikidata Herzegovina
Res apud Vicidata repertae:
*Civitas*: Bosnia et Herzegovina  
*Locus*: 43°28′37″N 17°48′54″E  

**Gestio**

*Procuratio superior*: Bosnia et Herzegovina  

**Geographia**

*Superficies*: 11 000 chiliometrum quadratum  

**Tabula aut despectus**

Herzegovina: situsHerzegovina: situs
Collocatio Herzegovinae in Bosnia et Herzegovina civitate
Pons Mostari
**Herzegovina** (-ae, *f.*) (in antiquo: *Chelmania*) (Serbocroatice *Hercegovina / Херцеговина*) est terra historica et geographica Europae, in Paeninsula Balcanica sita. Herzegovina pars australis Civitatis Bosniae et Herzegovinae efficit. Cum Bosnia nomen civitati dat.

In antiquo nomen terrae fuit Chelmania. Herzegovinae nomen a Theodisca voce *herzog* 'dux' significanti ortum est (nomen assumptum anno 1448). Urbs princeps est Mostarum; aliae notabiles urbes Herzegovinae sunt: Tribulium, *Konjic* et *Čapljina*.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Herzegovinam** spectant. |

|  |  |
| --- | --- |
|  | **Situs geographici et historici:** *Locus*: 43°28′37″N 17°48′54″E • Store norske Lexikon |

Pinacotheca
-----------

* Rupes Hajdučka vrata in Monte Pineuo (Čvrsnica)Rupes *Hajdučka vrata* in Monte Pineuo (*Čvrsnica*)
* Mostari: Pons Mostarensis restitutus anno 2004.Mostari: Pons Mostarensis restitutus anno 2004.
* Portus Noumensis et Herzegovina litus.Portus Noumensis et Herzegovina litus.
* Počitelj, in municipio Čapljina: urbs vetus*Počitelj*, in municipio *Čapljina*: urbs vetus
* Lacus Ramae in municipio Prozor-RamaLacus Ramae in municipio *Prozor-Rama*
* MesoropolisMesoropolis
* Blidinje Saeptum nationale*Blidinje* Saeptum nationale
* TribuliumTribulium
* Naro flumen in Mostaro, anno 2004Naro flumen in Mostaro, anno 2004
* Bileća lacus*Bileća* lacus
* Čvrsnica*Čvrsnica*
* Tribulii: monasterium GračanicaTribulii: monasterium *Gračanica*
Wikidata Philippus Guamán Poma de Ayala
Res apud Vicidata repertae:
*Nativitas*: 1534, 1535; Viceregnum Peruvianum  
*Obitus*: 1615; Lima  
*Patria*: Imperium Hispanicum  

**Officium**

*Munus*: chronicorum scriptor, delineator, Interpres, scriptor  

**Philippus Guamán Poma de Ayala**, brevius **Guamán Poma** appellatus (natus anno circiter 1535; post annum 1616 mortuus) fuit nobilis Incarum et scriptor historicus satiricusque de conquisitione Peruviae Hispanica. Opus eius manu auctoris scriptum imaginibusque repletum, titulo *El primer nueva corónica y buen gobierno*, apud Bibliothecam Regiam Danicam servatur et saeculo XX divulgatum est. Insuper imagines ad opus Martini de Murua, titulo *Historia general del Piru*, contribuit.

Bibliographia
-------------

Guamán Poma cum filio Francisco, canibus *Amigo* et *Lautaro*, et equo e provincia ad civitatem regum Limensem iter facit. Guamán Poma, *Nueva corónica* f. 1105v (Bibliotheca Regia Danica)
* Rolena Adorno, Ivan Boserup, "Guamán Poma and the manuscripts of Fray Martín de Murúa: prolegomena to a critical edition of the Historia del Perú[*nexus deficit*]" in *Fund og forskning* (2004?)

Nexus externi
-------------

* *The Guaman Poma Website* apud Bibliothecam Regiam Danicam
Calvaria refecta

---

**Animalia** — Chordata

Classis : Aves   
Ordo : †Odontopterygiformes   
Familia : †Pelagornithidae   
Genus : †*Pelagornis*   
Species : ***Pelagornis sandersi***   
Ksepka, 2014  
   
Palaeontologia

Oligocaenum superius

***Pelagornis sandersi*** (binomen a Daniele Ksepka anno 2014 constitutum) est avis exstincta generis *Pelagornis* et familiae Pelagornithidarum. Quae species, e fossilibus iuxta Carolopolim Carolinae Meridianae anno 1983 ab Alberto Sanders repertis, denuo anno 2014 species nova recognoscitur, omnium volitantium maxima, alis fere 7 metra latis.

Notae
-----

1. ↑  PNAS-20140707.

Bibliographia
-------------

* Daniel T. Ksepka, "Flight performance of the largest volant bird" in *Proceedings of the National Academy of Sciences* (7 Iulii 2014)
* Nishad Karim, "Fossils dug up at airport may be largest flying bird ever found" in *The Guardian* (7 Iulii 2014)

Nexus externi
-------------

* "Pelagornis sandersi • Flight Performance of The Largest Volant Bird" apud *Species New to Science*
* "World's largest-ever flying bird identified" apud phys.org (7 Iulii 2014)
**Ioannes Egon** (*Hans Egon*) **Engell** (natus 15 Novembris 1897 in vico Selmsdorf (Megalopolis), mortuus 16 Augusti 1974 in Saxoniae inferioris oppido Bad Salzdetfurth) vir publicus Germanicus et sodalis factionis primo NSDAP, postea BHE fuit.

Iuventus et munus
-----------------

Pater eius fundum administrabat. Ipse Berolini et Rostochii scholam frequentabat et anno 1914 testimonium maturitatis accepit. Sua sponte eodem anno ad primum bellum mundanum miles accessit et anno 1915 a Russicis captus est. Ab anno 1919 Berolini, Lipsiae atque Monachii rebus politicis studebat. Ab anno 1921 ipse fundum in Megalopolis administrabat. Post secundum bellum mundanum ab Unione Sovietica ei fundum demptum et ipse expulsus est et in Saxoniam Inferiorem venit, ubi minister publicus laboravit.

Cursus honorum
--------------

Engell ab anno 1931 sodalis nazistarum et ab anno 1932 legatus ad senatum terrae Megalopolis-Suerini fuit. Mense Iunio 1933 administer rei agrariae et 9 Augusti praeses nibistrorum? huius civitatis factus est. Postquam nazistae Megalopolim Suerinum cum Megalopoli-Strelicia consociaverunt, Engell et praeses ministrorum novae Megalopolis nominatus est. Die 26 Octobris 1934 a magistratu se abdicare coactus est, anno 1937 etiam e factione exclusus est. Ab anno 1952 ad 1968 pro factione BHE (Foedus expulsorum) legatus ad diaetam circuli Hildesiae fuit et ab anno 1953 ad 1957 etiam legatus Diaetae Foederalis Germaniae fuit.

Nexus externi
-------------

* Biographia brevis in pagina actorum consilii ministrorum Foederalis Germaniae (lingua Theodisca)

Notae
-----

1. ↑  Beate Behrens, Mit Hitler zur Macht, Aufstieg des Nationalsozialismus in Mecklenburg und Lübeck 1922 - 1933, Rostochii 1998, p. 172

Praesides Ministrorum Megalopolis-Suerini

|  |  |
| --- | --- |
|  | Megalopolis-SuerinumMegalopolis-Suerinum |
| Annis 1918 - 1933
Hugo Wendorff (DDP) |
Hermannus Reincke-Bloch (DVP) |
Ioannes Stelling (SPD) |
Ioachimus Baro de Brandenstein (DNVP) |
Paulus Schröder (SPD) |
Carolus Eschenburg (DNVP) |
Gualterus Granzow (NSDAP) |
Ioannes Egon Engell (NSDAP) |
|  |


Praesides Ministrorum Megalopolis vel Megapolis et Pomeraniae Citerioris

MegalopolisMegalopolis
Megapolis annis 1934 - 1952

Ioannes Egon Engell (NSDAP) |
Fridericus Scharf (NSDAP) |
Gulielmus Höcker (SPD -> SED) |
Curtius Bürger (SED) |
Bernhardus Quandt (SED)

  

Insigne Megapolis et Pomeraniae CiteriorisInsigne Megapolis et Pomeraniae Citerioris
Megapolis et Pomerania Citerior ab anno 1990:

Alfredus Gomolka (CDU) |
Bernhardus Seite (CDU) |
Haraldus Ringstorff (SPD) |
Ervinus Sellering (SPD) |
Manuela Schwesig (SPD)
Wikidata Buhuși
Res apud Vicidata repertae:Buhuși: insigneBuhuși: insigne
*Civitas*: Romania  
*Locus*: 46°42′54″N 26°42′15″E  
*Numerus incolarum*: 14 152  
*Zona horaria*: UTC+2, UTC+3  
Situs interretialis  

**Gestio**

*Praefectus*: Vasile Zaharia  
*Procuratio superior*: Bacău  

**Geographia**

*Superficies*: 39.850000 chiliometrum quadratum  

**Tabula aut despectus**

Buhuși: situsBuhuși: situs

  

Monumentum belli commemorans in Buhuși
Situs urbis Buhuși in circulo Bacău
**Buhuși** est Romaniae oppidum in circulo Bacău situm. Ad oppidum etiam vici Marginea et Runcu pertinent.

Historia
--------

Urbs anno 1438 primo in actis descriptum est et tum pars Principatus Moldaviae erat. Die 14 Aprilis 1457 in vico Orbic nunc ad oppidum pertinentem Stephanus Magnus princeps Moldaviae usurpatorem Petrum Aaron vicit. Anno 1885 fabrica vestimentorum condita, anno 1930 Buhuși oppidum sublatum est.

Incolae
-------

Anno 2011 hic 14.562 homines vixerunt, inter eos 11.837 Dacoromani, 1.264 Zingari atque 14 Germani vixerunt..

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Buhuși** spectant. |

* Buhuși pagina officialis

Notae
-----

1. ↑  Institutum Nationale Statistica Romaniae anno 2011
Wikidata Lindavia
Res apud Vicidata repertae:Lindavia: insigneLindavia: insigne
*Civitas*: Germania  
*Locus*: 47°32′45″N 9°41′2″E  
*Numerus incolarum*: 25 547  
Situs interretialis  
*Nomen officiale*: Lindau
**Gestio**

*Praefectus*: Gerhard Ecker  
*Procuratio superior*: Lindau  

**Geographia**

*Superficies*: 33.06 chiliometrum quadratum  

**Coniunctiones urbium**

*Urbes gemellae*: Chelles (Esia), Anhalt-Bitterfeld, Serpuchovia  

**Tabula aut despectus**

Lindavia: situsLindavia: situs
Portus
**Lindavia** sive **Lindaugia** (Theodisce: *Lindau*) est urbs a meridie Bavariae, cuius centrum insula est in lacu Bodamico.

Insula urbis propter pulchra aedificia antiqua quotannis frequentissima est viatoribus.

Historia
--------

In situ Lindaviensi anno 1888 villa Romana civis Brigantini reperta est. Primum Lindavia nominata est anno 882 a monacho Sanctogallino. Insula locus fuit, ubi saeculo nono ab Adalberto domino Rhaetiae monasterium conditum est. Historici forum Lindaviense putant circa anno 1000 e terra continente in insulam translatum esse. Anno 1275 imperator Rudolphus I Lindaviam liberam urbem imperii declaravit. 

Aetatibus mediaevali et renascentiae Lindavia urbs dives fuit multis mercatoribus ibi viventibus, qui itinera negotialia in Italiam, praecipue Mediolanum, fecerunt. Annis 1496 et 1497 Dieta Imperii Lindaviae habita est. Reformatione percrebrescente Lindavienses ad fidem Lutheranam se converterunt. Tunc eorum urbs Bello tricennali a militibus Sueciae obsessa est. Anno 1806 Lindavia Regno Bavariae inserta est.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Lindaviam** spectant. |
Wikidata Bulat Okudžava
Res apud Vicidata repertae:Bulat Okudžava: imagoBulat Okudžava: imago
*Nativitas*: 9 Maii 1924; Moscua  
*Obitus*: 12 Iunii 1997; Lutetia  
*Patria*: Unio Sovietica, Russia  

**Officium**

*Munus*: scriptor scaenicus, poëta, actor, cantor, scriptor, musicographus, mythistoricus, guitaristus, Auctor carminum, suorum carminum actor, Auctor textus musici, philologus, orationis solutae peritus  

**Consociatio**

*Factio*: Factio Communistica Unionis Sovieticae  

**Familia**

*Genitores*: Shavla Okudzhava; Ashxen Nalbandyan  

**Memoria**

*Laurae*: USSR State Prize, Order of the Patriotic War 1st class, Order of Friendship of Peoples, Medal "For the Defence of the Caucasus", Medal "For the Victory over Germany in the Great Patriotic War 1941–1945", Jubilee Medal "50 Years of Victory in the Great Patriotic War 1941–1945", Zhukov Medal, Jubilee Medal "Twenty Years of Victory in the Great Patriotic War 1941–1945", Jubilee Medal "Thirty Years of Victory in the Great Patriotic War 1941–1945", Jubilee Medal "Forty Years of Victory in the Great Patriotic War 1941–1945", Jubilee Medal "50 Years of the Armed Forces of the USSR", Jubilee Medal "60 Years of the Armed Forces of the USSR", Jubilee Medal "70 Years of the Armed Forces of the USSR", Golden Wreath  
*Sepultura*: Vagankovo Cemetery  

**Bulat Šalvae filius Okudžava** (Russice Булат Шалвович Окуджава, tr. *Bulat Šalvovič Okudžava*; Georgice ბულატ ოკუჯავა; 9 Maii 1924–12 Iunii 1997) fuit poeta, compositor, cantor et scriptor Sovieticus. Circa ducentas cantiones creavit. Praemio Publico URSS (anno 1991) nonnullisque aliis signis laudis ornatus est.

Bibliographia
-------------

* Быков Д. Л. Булат Окуджава. — Moscuae: Молодая гвардия, 2009. — ISBN 978-5-235-03255-2.
* Голос надежды: Новое о Булате Окуджаве. Вып. 1—10 / Сост. А. Е. Крылов. Moscuae: Булат, 2004—2013. — ISBN 5-98557-001-0.
* Гизатулин М. Булат Окуджава: «… из самого начала» — Moscuae: Булат, 2008. — ISBN 978-5-98557-010-6
* Кулагин А. В. Лирика Булата Окуджавы: Науч.-попул. очерк. — Moscuae: Булат; Коломна: КГПИ, 2009. — ISBN 978-5-91457-003-0.
* Tumanov V. Listening to Okudzhava: Twenty-Three Aural Comprehension Exercises in Russian. Newburyport MA: Focus Publishing R. Pullins & Company [accompanied by audio CD]. 1996. 2nd. Ed: 2000.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Bulat Okudžava** spectant. |

* Situs interretialis de Bulat Okudžava et creatura eius **(Russice)**
Wikidata Atticus Constantinopolitanus
Res apud Vicidata repertae:Atticus Constantinopolitanus: imagoAtticus Constantinopolitanus: imago
*Nativitas*: 370; Sebastea  
*Obitus*: 10 Octobris 425; Constantinopolis mediaevalis  
*Patria*: Imperium Romanum Orientale  

**Officium**

*Officium*: Patriarcha Oecumenicus Constantinopolitanus  
*Munus*: sacerdos  

**Consociatio**

*Religio*: Ecclesiae Orientales
**Memoria**

prelate (*feriae die* 8 Ianuarii)
**Atticus** (natus die ignoto Sebasteae in Cilicia; mortuus die 10 Octobris 425 seu 426) fuit a mense Martio 406 archiepiscopus Constantinopolitanus, successor Arsacii Tarsensis. Atticus fuit adversarius Pelagianismi et Iohannis Chrysostomi, quem quidem postea sustinuit.

Ecclesiae Orthodoxae eum sanctum putant et diem festum eius 8 Ianuarii celebrant.

Vita
----

Atticus, auamvis eruditionem theologicam minus bonam habuisset atque ingenio oratorio egeret, et ab aula imperiali et a plebe diligebatur. Ante cursum honorum patriarchalem presbyter Antiochiae fureat. In famosa *Synodo ad quercum* (nomen tulit a latifundiis imperialibus apud Chalcedona) Ioanni Chrystostomo obstitit, qui Originis doctrinas defendens depositus est.. Tamquam patriarcha Atticus asseclas Chrysostomi aggressus in fine nomen Chrysostimi interdum mortui in diptycha scribi sinebat. Commercium epistulare eius cum Cyrillo Alexandrino usque hodie servatum est, quo bene actiones suas explicat. 

Theodosius II imperator Attico promisit episcopatus in Asia Minore patriarcho invito installari non posse. Tamen Atticus non potuit ut Illyricum iurisdictione sibi iungeret. In Concilio Ephesino anno 431 et in Concilio Chalcedonensi anno 451 orthodoxia Attici publice laudata est. Quam ante omnes patefecit in Euphemitis enthusiasticis debellandis et in Caelestio theologo ex urbe propellendo, qui res Pelagianas fovebat.

Bibliographia
-------------

* Sabine Hübner: *Der Klerus in der Gesellschaft des spätantiken Kleinasiens*. Franz Steiner, Monaci 2005, p. 253.
* Richard Klein: "Attikos, Patriarch von Konstantinopel". In: Walter Kasper (ed.): *Lexikon für Theologie und Kirche*. Editio tertia, tomus I, Friburgi Brisgoviae 1993, p. 1165.
* Thomas Graumann: *Die Kirche der Väter: Vätertheologie und Väterbeweis in den Kirchen des Ostens bis zum Konzil von Ephesus (431)*. Mohr Siebeck, Tubingae 2002, p. 261–273.
* Klaus Fitschen: *Messalianismus und Antimessalianismus: ein Beispiel ostkirchlicher Ketzergeschichte*. Vandenhoeck & Ruprecht, Gottingae 1998, p. 40.

Nexus externi
-------------

* "Atticus" in William Smith, ed. *Dictionary of Greek and Roman Biography and Mythology* (Londinii: Taylor & Walton, 1844-1849 ~) vol. 1 p. 218
* Opera Attici apud worldcat.org
* Atticus in lexico sanctorum oecumenico
* Atticus apud *Mystagogy Resource Center*
Adam Savage anno 2008
**Adam Whitney Savage** (natus die 15 Iulii 1967 Novi Eboraci in civitate Novo Eboraco) est vir effectuum specialium peritus, notus factus e programmate televisifico *MythBusters*, ubi una cum Iacobo Hyneman mythos urbanos refutare conatur. Antequam *MythBusters* est coeptum, Savage i.a. cum societatibus Warner Bros. et Walt Disney Societas effectibus specialibus creandis operatus est, et munere animatoris, graphici, lignarii, designatoris ludicrorum functus est. In programmate *MythBusters* proprius eius sunt scurrilitas ridiculaque, quo fit ut plane contrarius sit tranquilli et deliberativi Iacobi Hyneman. Dictum vel notissimum suum in programmate auditum est *"I reject your reality and substitute my own"* (sc. *"Veritatem vestram reicio et in eius locum meam substituo"*), quae sententia originem trahit a serie televisuali *Doctor Who*. Savage notus est etiam actuosus scepticus. Franciscipole in California vivit una cum Iulia (vulgo: *Julia*) coniuge et duobus filiis.
Wikidata Asovia
Res apud Vicidata repertae:Asovia: insigneAsovia: insigne
*Civitas*: Russia  
*Locus*: 47°6′0″N 39°25′0″E  
*Numerus incolarum*: 80 721, 80 428  
*Zona horaria*: UTC+3  
Situs interretialis  

**Gestio**

*Praefectus*: Sergey Bezdolniy  
*Procuratio superior*: Azov Urban Okrug  

**Geographia**

*Superficies*: 66 chiliometrum quadratum  

**Coniunctiones urbium**

*Urbes gemellae*: Chillicothe, Attalea, Kislaria, Theodosia, Salechardum, Aglantzia, Belina  

**Asovia,** vulgo ***Azov*** (Russice Азов), urbs est in regione Rostoviensi Russiae, portus ad flumen Tanaim. Circiter 82 milia incolarum habet (anno 2015).

Historia
--------

Asoviae historia longa est. Prope eum locum, quo in loco haec urbs nunc sita est, ab saeculo fere tertio a.C.n. ad saeculum tertium fuit Graecorum colonia nomine Tanais, quam Gothi deleverunt. Saeculis decimo undecimoque Asovia oppidum Rutheniae erat. Anno 1067 a gente nomadica nomine *Cumani* seu *Polovci* occupata est (et ab illis *Azak* vocabatur), ab saeculo tredecimo fuit urbs Ordae Aureae. (Praeterea, urbs vocabulo *Tana*, sedes mercatorum, prope Asoviam nostri temporis in ripa sinistra fluminis Tanais saeculis tredecimo – quindecimo erat.) Turcia (Imperium Ottomanicum) anno 1471 urbem Asoviam cepit atque arcem fecit. Quae arx annis 1637 - 1642 a cosacis Tanaicis (Donicis) obtinebatur. Anno 1696 Asovia oppugnata est a copiis Petri I, Russiae tzaris, sed anno 1711 denuo ad Turciam rediit. Anno 1774 Asovia adiuncta est ad imperium Russiae, quae bello vicerat, et annis 1775 – 1782 erat metropolis gubernii Asoviensis.

Notae
-----

1. ↑  J. G. Th. Graesse, *Orbis Latinus* (Dresdae: Schönfeld, 1861; 1909. Brunsvici, 1972, 3 voll.) 1 2 3

Fontes
------

* Pagina de Asovia *Encyclopaediae Sovieticae Magnae* editionis tertiae **(Russice)**
* Pagina Vicipaediae Russicae de Asovia

Nexus externus
--------------


|  |  |
| --- | --- |
|  | **Vicimedia Communia** plura habent quae ad **Asoviam** spectant. |
Photomachina moderna, species *Canon EOS 600D* seriei *Canon EOS*.
Photomachinula moderna, species *Sony Cyber-shot DSC-WX300* seriei *Cyber-shot*.
**Machina photographica** est machina quae imagines luce captas facit. Varia genera machinarum photographicarum sunt, sicut photomachina, genus magnum quod imagines qualitativas photographat et in altis particulas imaginales appropinquare potest, et photomachinula, genus compactum quod fere idem ut photomachina. Machinae photographicae modernae, quae technologia digitalis adhibent, suae imagines in tabella memoriae servant et in computatro transferri possunt ibi conservari et recenseri etiam possunt. Machinae photographicae modernae autofocum quoque habent, qualitas ubi imago spontaneum defigitur, dum in vetustioribus imago defigi manu debet.

Nexus interni
-------------

* Audiovisualis
* Lenticulare vitrum
* Machina cinematographica
* Olympus

Notae
-----

1. ↑  Ebbe Vilborg, *Norstedts svensk-latinska ordbok*, editio secunda. Norstedts Akademiska Förlag, Holmia, 2009. Alium vocabulum est "machinula photographica". Adiectivum "photographicus" moderne creatus est.
2. ↑   Fons nominis Latini desideratur *(addito fonte, hanc formulam remove)*
3. ↑  Anglicae *camera* Latine. Traupman, Ioannes. 2007. *Latin and English Dictionary.* Ed. tertia. p. 486. Novi Eboraci: Bantam Dell. ISBN 978-0-553-59012-8.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **machinas photographicas** spectant. |
Wikidata Adam Price
Res apud Vicidata repertae:Adam Price: imagoAdam Price: imago
*Nativitas*: 23 Septembris 1968; Moridunum Demetarum  
*Patria*: Britanniarum Regnum, Cambria  

**Officium**

*Officium*: member of the 54th Parliament of the United Kingdom, member of the 53rd Parliament of the United Kingdom, Member of the 5th National Assembly for Wales, Leader of Plaid Cymru, Member of the 6th Senedd  
*Munus*: politicus, blogger  

**Consociatio**

*Factio*: Plaid Cymru  

**Adam Price** (Moriduni natus die 23 Septembris 1968) est politicus Cambriae.

Filius fossoris, studia in universitate Cardiffensi apud Saravienses perfecit. Sodalis factionis Cambriae vel *Plaid Cymru*, legatus est parlamento Britannico pro circulo nativo a die 9 Iunii 2001 usque ad 12 Aprilis 2010. Deinde universitatem Harvardianam duos annos frequentavit. In Cambriam reditus legatus conventui Cambrico a die 6 Maii 2016, ductor factionis Cambricae a die 28 Septembris 2018 electus est, antecessore Leanne Wood.

Notae
-----

Bibliographia
-------------

* Katie Koch, "Speaking for their class, to the world" in *Harvard Gazette* (Maio 2011)
* Steven Morris, "Cataclysm of Brexit 'could lead to Welsh independence'" in *The Guardian* (5 Octobris 2018)

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Adamum Price** spectant. |

* Vita apud Conventum Nationalem Cambricum
* "Adam Price" apud *Nesta*
* Martin Shipton, "New Plaid Cymru leader Adam Price is an exceptional politician who must now match his promise" (28 Septembris 2018) apud *Wales Online*
Fragmentum papyraceum *Aetiorum*: P.Oxy. XI 1362
***Aetia*** (scilicet "rationes, explicationes") fuerunt carmina mythologica elegiaca Graece saeculo III a.C.n. a Callimacho scripta, ab ipso in libros quattuor digesta. Libri *Aetiorum* hodie in fragmentis tantum servantur.

Initium terminumque librorum I-II *Aetiorum* constituunt dialogi inter Callimachum et Musas.

Libri III-IV *Aetiorum* reginae Berenicae II ut videtur dicati sunt. Initium habuerunt e carmine "Victoria Berenices" (ita a Petro Parsons nuncupato); terminus fuit carmen de "Coma Berenices" nobis fere totum in versione Latina Catulli cognitum. Ultimus omnium nobis cognitorum librum manu scriptum huius operis (una cum *Hecale*) possedit archiepiscopus Michael Acominatus: bibliotheca eius anno 1205, Athenis a Latinis captis, destructa est.[1]

Notae
-----

1. ↑  N. G. Wilson, *Scholars of Byzantium* (Londinii: Duckworth, 1983) pp. 204-206

Bibliographia
-------------

* A. M. Harder, ed. et interpr. *Callimachus: Aetia*. 2 voll. Oxonii: Oxford University Press, 2012
* G. Massimilla, *Aitia: libri primo e secondo*. Pisis: Giardini editori, 1996. ISBN 978-88-427-0013-5.
* G. Massimilla, *Aitia: libro terzo e quarto*. Pisis: F. Serra, 2010. ISBN 978-88-6227-282-7
* P. J. Parsons, "Callimachus: Victoria Berenices" in *Zeitschrift für Papyrologie und Epigraphik* vol. 25 (1977) pp. 1-50
* J. Rauch, *Die Fragmente der Aitia des Kallimachos*. Rastatt, 1860 Textus apud archive.org
* Noel Robertson, "Callimachus' Tale of Sicyon ('SH' 238)" in *Phoenix* vol. 53 (1999) pp. 57–79
Macky Sall anno 2008
**Macky Sall** (natus die 11 Decembris 1961 in oppido Fatick), est vir publicus Senegaliae. Kaolack in urbe educatus, Macky Sall alumnus est universitatis Dakariensis. Inde ad Franciam profectus est, ubi geologiae studuit apud scholam nationalem superiorem Petrolii et Motrorum Rodolii prope Lutetiam. In patriam reditus Macky Sall uxorem duxit et tres liberos habet.

Ad usque annum 2002 magister civium oppidi Fatick, deinde administer energiae et metallorum fuit. Anno 2003 administer rerum interiorum factus est et die 21 Aprilis 2004 a praeside Abdoulaye Wade praeses ministrorum nominatus est. Die 19 Iunii 2007 se ex hoc magistratu recessit et praeses parlamenti electus est. Anno 2008 propter crimina a se contra filium praesidis Wade allata ab hoc coactus est, ut se a magistratu recessit. Anno 2009 iterum magister civium oppidi patrii factus est, factionem praesidis reliquit, dux oppositionis et anno 2012 candidatus praesidis contra Wade nominatus est. Die 25 Martii eius anni victor e suffragio evenit et die 2 Aprilis magistratum iniit. 4 Aprilis Sall Abdul Mbaye novum praesidem ministrorum fecit et musicum clarum Youssou N’Dour, qui a Wade impeditus est, ne candidatus praesidis fieret, administrum culturae nominavit.

Nexus externi
-------------

* Curriculum vitae in pagina factionis suae (lingua Francogallica)
* "Macky Sall": vita apud *CIDOB: Barcelona Centre for International Affairs* **(Hispanice)**

Notae
-----

1. ↑  Stern online die 26 Martii 2012
2. ↑  Stern online die 2 Aprilis 2012
3. ↑  Süddeutsche Zeitung die 7 Aprilis 2012

Praesides Senegaliae

|  |  |
| --- | --- |
|  |  |
| Leopoldus Sédar Senghor 1960 • Abdou Diouf 1981 • Abdoulaye Wade 2000 • Macky Sall 2012
*Opus geopoliticum • Duces civitatum Africanarum hodiernarum**Capsae cognatae:* Primi ministri Senegaliae |
|  |

 

Primi ministri Senegaliae

|  |  |
| --- | --- |
|  |  |
| Mamadou Dia 1957–1962 • Abdou Diouf 1970–1980 • Habib Thiam 1981–1983 • Moustapha Niasse 1983 • Habib Thiam 1991–1998 • Mamadou Lamine Loum 1998–2000 • Moustapha Niasse 2000–2001 • Mame Madior Boye 2001–2002 • Idrissa Seck 2002–2004 • Macky Sall 2004–2007 • Cheikh Hadjibou Soumaré 2007–2009 • Souleymane Ndéné Ndiaye 2009–2012 • Abdoul Mbaye 2012–2013 • Aminata Touré 2013–2014 • Mahometus Dionne 2014–2019 • Amadou Ba 2022–
*Opus geopoliticum • Gubernatores civitatum Africanarum hodiernarum**Capsae cognatae:* Praesides Senegaliae • Ministri rerum externarum Senegalenses |
|  |
Wikidata Dirphys-Messapia (demus)
Res apud Vicidata repertae:
*Civitas*: Graecia  
*Locus*: 38°36′43″N 23°42′57″E, 38°35′0″N 23°39′0″E, 38°36′0″N 23°43′0″E  
*Numerus incolarum*: 18 800, 19 803, 20 417  
*Zona horaria*: UTC+2, UTC+3  

**Gestio**

*Procuratio superior*: Euboea  

**Geographia**

*Regiones urbanae*: Dirfys Municipal Unit, Messapia Municipal Unit  
*Territoria finitima*: Chalkideon Municipality, Eretria Municipality, Cyme-Aliberium, Mantudium-Limne-Hagia Anna  

**Tabula aut despectus**

Dirphys-Messapia (demus): situsDirphys-Messapia (demus): situs
**Dirphys-Messapia** (Graece: Δίρφυς-Μεσσάπια) est demus Graeciae in insula Euboeae sita, cuius sedes est Psachna.

Demus
-----

Dirphyos-Messapiae demus anno 2011 in administratione renovanda (vide: Libellus Callicratis) his duobus demis pristinis coniugendis, qui ex tunc "unitates populares" (Graece: δημοτική ενότητα) sunt, formatus est:

| Unitas popularis | Numerus incolarum |
| --- | --- |
| Messapia | 13178 |
| Dirphys | 6265 |
| **Summa incolarum** | **19443** |

Notae
-----

1. ↑  Numerus incolarum, ut invenitur in Libello Callicratis (2010)
**Hanc paginam intra 3 menses augere oportet.** Cuique paginae opus est: lemmate paginae nomine congruente; textu, qui rem definit notabilitatemque eius exprimit; fonte externo certo; nexibus internis ex hac pagina et ad hanc paginam ducentibus.  
Plura ... DEENFR

Charta provinciarum Hispanicarum in Pacifico oceano
**Discrimen Carolinarum Insularum** (Hispanice: *Crisis de las Carolinas*) fuit conatus bellicus anno 1885 inter Hispaniam et Imperium Germanicum, ob causam Insularum Carolinarum. 

Carolinarum archipelagus est in Pacifico Oceano, et ab temporibus occupationis Hispanica Philippinarum, inclusae erant insulae in Provincia Hispanica Philippinarum, sed non sedatae fuerunt ab Hispanis colonis usque ad saeculum XIX. Ob hanc rem, nautae Germanici volebant portos et factorias aedificare in insulis, quas putabant vacuas.

Ita 21 Augusti anno 1885 naves Hispanae ex Manila in Carolinas insulas navigaverunt, et vexillum ibi posuerunt. Interdum Germanus legatus in Matrito nuntiavit occupationem Germanicam insularum, sed solum die 22 Augusti adventi sunt in insulas, quae iam a Hispania clamatae fuerunt. Dux Germanicus denuntiavit cum armis legationem Hispanicam in insulis. Bello timentibus, Hispani regressi sunt in Philippinas.

Hoc eventum tandem nullum bellum genuit, quia Papa laudem arbitralem iussit, ob quam Germania insulas Hispaniae revertit, sed possibile erat Germanis portum singulum habere. Othone de Bismarck bellum nolente, Germania anno 1886 portum revertit etiam Hispaniae.

Nexus interni
-------------

* Bellum Hispanum-Americanum
* Restauratio Borbonica
* Ultimi Philippinarum
**Animalia** — Chordata

Classis : Actinopterygii   
Ordo : Perciformes   
Familia : Percidae   
Genus : *Etheostoma*   
Species : ***E. gore***   
*Etheostoma gore*   
Layman & Mayden, 2012  
Conservationis status

NR  
  
*Non agnota* (IUCN 3.1)

***Etheostoma gore*** est aquae dulcis piscis familiae Percidarum, in Kentukia et Tennesia in regione siccatoria Fluminis Cumberlandiae sub Cataracta Cumberlandia endemicus. Ex Alberto Gore, quadragesimo quinto praeside vicario Civitatum Foederatarum, appellatus est propter eius intellegentiam et aestimationem circumiectorum naturalium, eius res gestas per decennia ministerii publici, et partes quas egit in educatione hominum de calefactione globali et commutatione climatis.

Notae
-----

1. ↑  "Cumberland darter," FishBase.
2. ↑  Layman et Mayden 2012.

Bibliographia
-------------

* Layman, S. R. et R. L. Mayden. 2012. Morphological diversity and phylogenetics of the darter subgenus *Doration* (Percidae: *Etheostoma*), with descriptions of five new species. *Bulletin of the Alabama Museum of Natural History* 30:1–83.
Insigne **sophrologiae** Caycedianae
**Sophrologia** (a Graece σῶς 'salvus, integer' + φρήν 'mens' + -λογία 'disciplina, scientia') est artificium requietis ab Alfonso Caycedo neuropsychiatro Columbiano anno 1960 institutum et ab yoga Gangetica deductum, in quo homo curandus contemplatione, meditatione, requiete utitur ad sanitatem suam reficiendam. Quod artificium adhibetur, uti dolor natalis sublevetur atque homo curandus ex cruciatu mentis corporisque convalescat. Describitur "ratio requietis fundata in firmamento conscientiae sophrologicae statu inter somnum et vigiliam prodeunte."

Artificium late in Francia et Helvetia adhibetur. Quaedam operae scientiae de sophrologia his terris vulgatae sunt. Tamen non persuasibile est argumentum effectus. Sophrologia praesertim adhibetur, uti querelae strictura capitis effectae curentur.

Notae
-----

1. ↑  Cooper & Yamaguchi 2004: 199sqq.
2. ↑  *Sophrologie*, Groupe Mutuel, visitatum die 28 April 2018.
3. ↑  "Schweizerische Akademie für die Ausbildung in Sophrologie nach Caycedo" (pdf, 39 kB). 2015-05-25

Nexus interni
-------------

* Ioga
* Psychotherapia

Bibliographia
-------------

* Abrezol, Raymond (1988) *Sophrologie: Der neue Weg zu gesundem Leben.* Panorama-Verlag. ISBN 978-3-907506-11-0.
* Cooper, Edwin Lowell & Nobuo Yamaguchi (2004) *Complementary and alternative approaches to biomedicine.* Springer.
Sophus Claussen
**Sophus Claussen** (natus Helletofte in Longa insula die 12 Septembris 1865; mortuus Gentofte die 11 Aprilis 1931) fuit poeta et scriptor Danicus more symbolismi.

Vita
----

Tabula amici Adalberti Gottschalk, quam Claussen possedit: *Ved Volden i Nyborg*, 1892
Filius senatoris Rasmi Claussen numquam inops erat, ut litteris plene vacare posset; pueritiam autem in insula Falster peregit. Studiosus ex anno 1884 primam poeseos collectionem anno 1887 edidit, *Naturbørn*, quae modo fucato et narratione voluptuosa Aemilio Aaerestrup similibus homines excitavit. Inspiratio etiam ab Ioanne Baggesen venit et a modernis poetis Francogallis scilicet. Claussen, qui tunc vulgo iam ex periodicis notus fuerat, famam litterariam vere genuit duobus eidylliis bellis et semisymbolicis de vita urbana praetitulatis*Unge Bander* (1894) et *Kitty*. Miscebantur ibi prosa cum poesi, obiurgatio cum gratia: optima pars autem esse dicitur introductio in *Unge Bander* in editione anno 1912 mutata, cum titulo *Frøken Regnvejr*.

Postea insulas Danicas in opusculis *Pilefløjter* (1899) et *Mellem to Kyster* (1900) canere pergebat. Tam miri quam unici sunt libelli de itinerariis *Valfart* et *Antonius i Paris* (ambo 1896), qui nugis amandis eminent. Vel drama unum pepigit cui titulus *Arbejdersken*. 

Cum Lutetiae nonnullos annos vixit pauca vulgavit, i.e. *Trefoden* (1901), *Djævlerier* (1904), *Eroter og Fauner* (1910). In patriam reversus anno 1912 anthologiam magnam edidit *Danske Vers*, qui momenta carminum scurrilia et fortuita bene ostendunt. Habitui eius propria etiam opera haec posteriora erant: *Heroica* (1925), *Foraarstaler* (1927). 

Clausse una cum Ioanne Jørgensen periodicum "Taarnet" moderabatur, praeconium certum symbolismi Danici. Eum valde paenitebat ignorantiae multorum. Aestimatio scriptoris digna multis annis post in circulis periodici "Heretica" (1948-53) et a Catharina Blixen sentiebatur. Cum pictore Adalberto Gottschalk consuetudines intimas contraxit. Sepultus est in sepulcreto Gentofte provinciae Urbis capitalis).

Opera selecta
-------------

* *Naturbørn* (drama), 1887
* *Unge Bander* (mythistoria), 1894
* *Antonius i Paris* (mythistoria), 1896
* *Valfart* (mythistoria), 1896
* *Pilefløjter* (drama), 1899
* *Djævlerier* (carmina), 1904
* *Danske Vers* (carmina), 1912

Notae
-----

1. ↑  Poema *Ekbatana* e florilegio *Valfart* et nostris diebus ad canonem litterarum Danicarum attinet. Legi potest hoc loco in interreti.

Nexus externus
--------------

* 

* Opera ab hoc homine vel de eo scripta apud Bibliothecam Nationalem Germanicam **(Theodisce)**
* Vita paucis verbis Danicis
* De Claussen in Lexico scriptorum Danicorum
* Opera et vita et nexus varii apud kalliope.org
Maria Ludovica Beck
**Maria Ludovica** (Theod. *Marieluise*) **Beck** (nata 25 Iunii 1952 oppido *Bramsche*/Saxonia Inferior) rerum politicarum perita Theodisca et sodalis Viridum factionis est.

Iuventus et munus
-----------------

Anno 1970 testimonium maturitatis adepta est et deinde Biliveldae atque Heidelbergae litteris Theodiscis, historiae atque rebus politicis studebat, ut magistra scholae fieret. Hoc munere deinde Phorcae Bremaeque fungebatur.

Familia
-------

Beck bis nupsit et ad annum 1989 e primo marito nomen *Beck-Oberdorf* tulit. Tum alio marito nupsit, quocum duas filias habet.

Cursus honorum
--------------

Beck ab anno 1980 sodalis Viridum est et anno 1983 primo legata ad Dietam Foederalem Germaniae electa est. Anno 1985 parlamentum reliquit, quod tum virides censuerunt esse melius, si legati non plus quam duos annos officio fungerent. Anno 1987 iterum electa est et ad annum 1990 in Dieta Foederali mansit. Annis 1991 - 1994 legata ad Civitatem Urbis Hanseaticae Bremae erat. Ab anno 1994 iterum legata Dietae Foederalis est.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Maria Ludovica Beck** spectant. |

* Pagina personalis (lingua Theodisca)
* Biographia in pagina Dietae Foederalis Germaniae (lingua Theodisca)
Wikidata Maria Mirzakhani
Res apud Vicidata repertae:Maria Mirzakhani: imagoMaria Mirzakhani: imago
*Nativitas*: 12 Maii 1977; Teheranum  
*Obitus*: 14 Iulii 2017; Stanford Californiae  
*Patria*: Irania, Civitates Foederatae Americae  

**Officium**

*Munus*: mathematicus, professor, topologist  
*Patronus*: Universitas Stanfordiensis, Universitas Princetoniensis
**Familia**

*Coniunx*: Jan Vondrák  

**Memoria**

*Laurae*: Clay Research Award, Ruth Lyttle Satter Prize in Mathematics, Blumenthal Award, Numisma Fields, Nature's 10  

**Maria** seu vulgo *Maryam* **Mirzakhani**, litteris Perso-Arabicis مریم میرزاخانی (nata die 3 Maii 1977; mortua die 15 Iulii 2017) fuit mathematica Iranica.

Studiis in universitate technologica Teheranensi absolutis ab Universitate Harvardiana diploma magisterii adepta est. Anno 2008 professor Universitatis Stanfordiensis facta est et die 12 Augusti 2014, Numisma Fields accepit prima femina, prima incola Iraniae, quae hoc numismate laudata est. Clara est propter studia de topologia differentialis, theoria Riemanniana et de geometria hyperbolae edita. Cancro afflictu, mortua est die 15 Iulii 2017.

Bibliographia
-------------

* "Maryam Mirzakhani, first woman to win mathematics' Fields medal, dies at 40" in *The Guardian* (15 Iulii 2017)

Nexus externi
-------------

* Bjorn Carey, "Stanford's Maryam Mirzakhani wins Fields Medal" (12 Augusti 2014) apud universitatem Stanfordiensem
**Schola Iacobi Kerouac,** olim **Schola Poeticarum Incorporalium Iacobi Kerouac,** Universitatis Naropanae, anno 1974 ab Allen Ginsberg et Anna Waldman pars Chögyam Trungpa Rinpoche experimenti centum annos durantis condita, in nuclearibus scribendi seminariis, gradu A.B. in scriptura et litteris creativis, M.F.A domiciliario in scriptura creativa et poetica, M.F.A. in scriptura creativa, et aestivale scribendi programmate consistit. Aedificium scholae Boulder Colorati situm est. Schola suos fontes historicos colit cum novas quaestiones profert, hodiernum scribendi diverbium eodem tempore corroborantis et provocantis.

Nexus interni
-------------

* Christianus Gholson
* Bradley Rolandus Will

Notae
-----

1. ↑  Jack Kerouac School of Disembodied Poetics; fontes desiderati.

Bibliographia
-------------

* Waldman, Anne, et Marilyn Webb, eds. 1979. *Talking Poetics from Naropa Institute: Annals of the Jack Kerouac School of Disembodied Poetics.* Vol. 1. Taylor & Francis. ISBN 9780394735696.
* Waldman, Anne, et Marilyn Webb, eds. 1979. *Talking Poetics from Naropa Institute: Annals of the Jack Kerouac School of Disembodied Poetics.* Vol. 2. Taylor & Francis. ISBN 9780394736914.

Nexus externi
-------------

* Blog, www.jackkerouacschool.org (Jack Kerouac School of Disembodied Poetics Blog)
* Situs proprius, naropa.edu (Jack Kerouac School of Disembodied Poetics)
* De poetica Naropense, www.archive.org
Additio vectorum et multiplicatio scalaris. Supra, vector **v** (caeruleus) alio vectori **w** (rubro) additur. Infra, **w** per factorem 2 extenditur, quod summam **v** + 2**w** facit.
**Spatium vectoriale** est collectio rerum vectorum appellatarum, quae inter se addi et per numeros scalares dictos multiplicari possunt. Scalares saepius sunt numeri reales, sed etiam sunt spatii vectorialia ubi multiplicatio scalaris numeris complexis, numeris rationalibus, aut quemlibet corpore fit.

Rigorose, copia *E* (cum operationes + et •) structura spatii vectorialis super corpus commutativum *K* habet si:

1. (*E* , +) caterva abeliana est.
2. • distributivus associativusque est.
3. {\displaystyle 1\_{K}} de • elementum neuter est.

Notae
-----

1. ↑  Isabel Schlangen, *Drei Quanten-sl2-Verallgemeinerungen des gefärbten Jonespolynoms in zwei Parametern* (dissertatiuncula, Rheinischen Friedrich-Wilhelms-Universität Bonn, 2012), vi.

Nexus interni
-------------

* Algebra abstracta
* Tensor (mathematica)
* Theoria catervarum
Maria Schlei anno 1976 cum Helimuto Schmidt
**Maria** (Theod.: *Marie*) **Schlei** (nata *Maria Stabenow* 19 Novembris 1919 oppido Reetz in Pomerania, mortua 21 Maii 1983 Berolini) femina rei publicae est et sodalis Socialis Democraticae Factionis Germaniae (SPD) est.

Familia et Munus
----------------

Pater Mariae laminarius et sodalis SPD, mater operaria fuit. Post scholam finitam venditrix erat, pro cursu publico atque administratione oppidi laboravit. Anno 1943 nupsit, sed maritus miles in Bello Orbis Terrarum II necatus est. Anno 1945 cum infante trium annorum e patria Pomerania primo ad Visurgem, deinde Berolinum fugit, ibi - quamquam maturitatem adepta non erat - ab anno 1947 magistra, deinde rector, postremo consiliarius scholae laboravit.

Cursus honorum
--------------

Schlei ab anno 1949 sodalis SPD fuit et anno 1969 legata Dietae Foederalis Germaniae electa est. Annis 1974 - 1976 secretaria statalis in Officio Cancellarii Foederalis erat. 14 Decembris 1976 Helimutus Schmidt cancellarius foederalis eam Administram Foederalem Collaborationis Oeconomicae nominavit. Postquam consilium ministrorum anno 1978 reformatum est, Schlei non iam administra facta est. 3 Novembris 1981 Dietam Foederalem morbi causa reliquit. 21 Maii 1983 cancri mortua est.

Nexus externi
-------------

* In pagina collegii "Marie Schlei" curriculum vitae lingua Theodisca scriptum invenies

Administri Foederales Collaborationis Oeconomicae

|  |  |
| --- | --- |
|  |  |
| Franciscus Blücher (FDP -> FVP -> DP) |Gualterus Scheel (FDP) |Wernerus Dollinger (CSU) |Ioannes-Georgius Wischnewski (SPD) |Erhardus Eppler SPD |Egon Bahr (SPD) |Maria Schlei (SPD) |Rainerus Offergeld (SPD) |Georgius Warnke (CSU) |Ioannes Klein (CSU) |Georgius Warnke (CSU) |Carolus-Theodericus Spranger (CSU) |Heidemaria Wieczorek-Zeul (SPD) |Theodericus Niebel (FDP) |Gerhardus Müller (CSU) |
|  |



Consilium ministrorum Schmidt II (16 Decembris 1976 - 4 Novembris 1980)

|  |  |
| --- | --- |
|  |  |
| Helimutus Schmidt (SPD) |
Ioannes-Theodericus Genscher (FDP) |
Wernerus Maihofer (FDP) |
Gerhardus Baum (FDP) |
Ioannes Iochen Vogel (SPD) |
Ioannes Apel (SPD) |
Ioannes Matthöfer (SPD) |
Ioannes Friderichs (FDP) |
Otto Comes Lambsdorff (FDP) |
Iosephus Ertl (FDP) |
Heribertus Ehrenberg (SPD) |
Georgius Leber (SPD) |
Antje Huber (SPD) |
Curtus Gscheidle (SPD) |
Carolus Ravens (SPD) |
Theodericus Haack (SPD) |
Egon Franke (SPD) |
Volkerus Hauff (SPD) |
Helimutus Rohde (SPD) |
Georgius Schmude (SPD) |
Maria Schlei (SPD) |
Rainerus Offergeld (SPD) |
|  |
***Speciosus forma prae filiis hominum*** sunt verba psalmi 45 Bibliorum (v. 3). Haec verba formam futuri Iesu Christi describere censent auctores Christiani quidam, sed non omnes. Michael Montanus in *Essais* (lib. 2 cap. 17; 1580, 1588) opinionem communem recepit: "*Nostre grand Roy divin et celeste, duquel toutes les circonstances doivent estre remarquées avec soing, religion et reverence, n'a pas refusé la recommandation corporelle,* speciosus forma prae filiis hominum*.*" Sed Nicolaus Rigaltius in editione sua operis Tertulliani anno 1628 divulgata arguit Christum figuram communem neque valde speciosam habuisse. Verba Rigaltii refutare curavit Franciscus Vavassor in opere anno 1649 Romae edito, titulo *De forma Christi liber*.

Notae
-----

1. ↑  Textus apud Vicifontem Francogallicam
2. ↑  Nicolaus Rigaltius, ed. *Q. Sept. Flor. Tertulliani libri IX*. Lutetiae, 1628 (Textus apud *Google Books*); *Nicolai Rigaltii Observationes ad Tertulliani Libros IX*. Lutetiae, 1628 (Textus apud *Google Books*)

  

 De hac re nexus intervici usque adhuc absunt. Adde, si reppereris.